



**Ειδική Υπηρεσία Διαχείρισης ΕΠ Περιφέρειας Ηπείρου**

**C:\Users\Νίκος\Documents\Νίκος\Δουλειά\ΕΣΠΑ 2014-2020\Δημοσιότητα\espa1420_logo_el\espa1420_logo_4printing\espa1420_print.tif**

**Οκτώβριος 2018**

Εξειδίκευση Εφαρμογής

[Θεματικός στόχος *4* – Επενδυτική Προτεραιότητα *4c* 3](#_Toc529447211)

[Δράση 4.3.1.1.A: Αναβάθμιση κτιρίων και βελτίωση της ενεργειακής απόδοσης σε δημόσια κτίρια 4](#_Toc529447212)

## Θεματικός στόχος *4* – Επενδυτική Προτεραιότητα *4c*

|  |  |
| --- | --- |
| Θεματικός στόχος (ΘΣ) | ΘΣ 4 Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς |
| Επενδυτική προτεραιότητα | ΕΠ4c Στήριξη της ενεργειακής απόδοσης, της έξυπνης διαχείρισης της ενέργειας και της χρήσης ανανεώσιμων πηγών ενέργειας στις δημόσιες υποδομές, συμπεριλαμβανομένων των δημόσιων κτηρίων, και στον τομέα της στέγασης |
| Σύνδεση με θεματικές αιρεσιμότητες | T.04.1 Κριτήριο 1  T.04.1 Κριτήριο 3 |
| Ειδικοί στόχοι | 4.3.1 Βελτίωση της ενεργειακής αποδοτικότητας του κτιριακού αποθέματος της Περιφέρειας |
| Δείκτες αποτελέσματος | T1613 Ετήσια εξοικονόμηση τελικής ενέργειας |

Δράση 4.3.1.1.A: Αναβάθμιση κτιρίων και βελτίωση της ενεργειακής απόδοσης σε δημόσια κτίρια

|  |  |
| --- | --- |
| Χαρακτηρισμός δράσης | Εμπροσθοβαρής  Τμηματοποιημένη  Μεγάλο έργο  Κρατική ενίσχυση  Δημόσια έργα |
| Ενέργειες που θα αναληφθούν για τα εμπροσθοβαρή, τα μεγάλα και τα τμηματοποιημένα. έργα | Δεν εμπίπτει στις συγκεκριμένες κατηγορίες έργου. |
| Τρόπος υλοποίησης δράσης | Επιχορήγηση (grant)  Μέσο χρηματοοικονομικής τεχνικής  ΒΑΑ  ΟΧΕ  ΤΑΠΤΟΚ  Άλλο |
| Συνεισφορά δράσης στο πλαίσιο επίδοσης | ΝΑΙ  ΟΧΙ |
| Ενδιάμεσοι φορείς |  |
| Κατηγορία Περιφέρειας | Όλη η χώρα  Περισσότερο ανεπτυγμένες  Σε μετάβαση  Λιγότερο ανεπτυγμένες |
| Σύνδεση με αιρεσιμότητες | T.04.1 |
| Σύνδεση με αυτοδεσμεύσεις | ΝΑΙ  ΟΧΙ |

Περιγραφή δράσης

Σκοπός της δράσης είναι η στοχευμένη ενεργειακή αναβάθμιση δημόσιων κτιρίων, όπως αυτή προβλέπεται από την ευρωπαϊκή (Οδηγίες 2010/31/ΕΕ και 2012/27/ΕΕ) και την εθνική νομοθεσία (Ν. 4122/2013, Ν. 3855/2010 ΚΥΑ 1122/2008, κλπ).

Σύμφωνα με το άρθρο 5 της Οδηγίας 2012/27/ΕΕ από 01/01/2014 πρέπει να ανακαινίζεται ετησίως 3% του συνολικού εμβαδού δαπέδου θερμαινόμενων/ψυχόμενων κτιρίων που είναι ιδιόκτητα και καταλαμβανόμενα από την κεντρική δημόσια διοίκηση, ώστε να εκπληρώνονται οι ελάχιστες απαιτήσεις ενεργειακής απόδοσης που έχουν τεθεί σε ισχύ. Αρχικά, το ποσοστό υπολογίζεται επί των κτιρίων με συνολικό ωφέλιμο εμβαδό δαπέδου άνω των 500m2, τα οποία δεν πληρούν τις εθνικές απαιτήσεις ελάχιστης ενεργειακής απόδοσης. Από 09/07/2015 περιλαμβάνονται και τα αντίστοιχα κτίρια άνω των 250m2.

Στο πλαίσιο της συγκεκριμένης δράσης θα επιδοτηθούν παρεμβάσεις ενεργειακής αναβάθμισης, με βάση τις ιδιαιτέρες ανάγκες κάθε δημόσιου κτιρίου.

Οι αναβαθμίσεις θα αφορούν επεμβάσεις επί του κελύφους (θερμομόνωση: τοιχοποιία, οροφή, πιλοτή), αντικατάσταση κουφωμάτων, τον εξοπλισμό, νέα εγκατάσταση φωτιστικών μικρότερης ενεργειακής κατανάλωσης, συστήματα ελέγχου θέρμανσης και παρεμβάσεις/αλλαγή της εγκατάστασης θέρμανσης (κρίνεται ιδιαίτερα καθοριστική η αντικατάσταση παλαιών, μη αποδοτικών, λεβήτων πετρελαίου) και γενικότερα τη λειτουργία και τη συντήρηση υπό το πρίσμα της ενεργειακής αποδοτικότητας και της εξοικονόμησης ενέργειας.

Θα δοθεί προτεραιότητα σε κτίρια με χαμηλή ενεργειακή απόδοση, στα οποία υπάρχει μεγάλο δυναμικό εξοικονόμησης ενέργειας (π.χ. νοσοκομεία και σχολικά κτίρια), σε συνδυασμό με τον επιδεικτικό χαρακτήρα των ίδιων των κτιρίων και των συστημάτων που θα εφαρμοσθούν, ώστε να συμβάλουν στην ευαισθητοποίηση του πληθυσμού.

Κατά το σχεδιασμό των δράσεων ενεργειακής αναβάθμισης σε δημόσια κτίρια θα τεθούν κριτήρια που αφορούν στην ενεργειακή κατανάλωση και τα χαρακτηριστικά των κτιρίων (π.χ. χρήση κτιρίου, προφίλ λειτουργίας, παλαιότητα συστημάτων, συνολική επιφάνεια, κατηγορία ενεργειακής απόδοσης κ.α.) προκειμένου να περιοριστούν οι ενεργειακές απαιτήσεις (για θέρμανση, ψύξη, φωτισμό και ζεστό νερό χρήσης) των κτιρίων και θα δοθεί προτεραιότητα σε κτίρια που έχουν υψηλή ενεργειακή κατανάλωση, μέσω της αναβάθμισης των οποίων θα επιτευχθεί μεγαλύτερη εξοικονόμηση ενέργειας (ετήσια εξοικονόμηση τελικής ενέργειας σε ktoe).

Επιπλέον, οι προς χρηματοδότηση παρεμβάσεις μπορούν να περιλαμβάνουν, όπου αυτό είναι τεχνικά και οικονομικά εφικτό, έξυπνα συστήματα διαχείρισης ενέργειας και αξιοποίηση ΑΠΕ, καθώς και να προωθηθούν δράσεις μετατροπής σε ΣΗΘΥΑ (συμπαραγωγή ηλεκτρισμού – θερμότητας με Υψηλή Απόδοση), των τυπικών συστημάτων παραγωγής θερμότητας Δημόσιων Φορέων και υποδομών με μεγάλες θερμικές απαιτήσεις, όπως είναι για παράδειγμα τα Νοσοκομεία του Εθνικού Συστήματος Υγείας.

Η υλοποίηση δράσεων ενεργειακής αναβάθμισης δημόσιων κτιρίων βασίζεται στα αποτελέσματα της ενεργειακής επιθεώρησης και στις προτάσεις παρεμβάσεων που καταγράφονται στο Πιστοποιητικό Ενεργειακής Απόδοσης (ΠΕΑ), το οποίο εκδίδεται σύμφωνα με τις διατάξεις του ισχύοντος ΚΕΝΑΚ 2017 (ΔΕΠΕΑ/οικ. 178581/30.06.17, ΦΕΚ 2367/Β/12.07.2017), και σχετικών τεχνικών οδηγιών του ΤΕΕ (ΤΟΤΕΕ), και προσδιορίζει την ενεργειακή απόδοση του κτιρίου κατατάσσοντάς το στην αντίστοιχη ενεργειακή κατηγορία. Η χρηματοδότηση παρεμβάσεων σε κτίρια θα γίνεται βάσει του σχετικού ΠΕΑ και των εν λόγω συστάσεων.

Υπάρχει συνέργεια και συμπληρωματικότητα με τις δράσεις 3.3.1.1 «Ενίσχυση των ΜΜΕ για επενδύσεις τεχνολογικού εκσυγχρονισμού», 4.3.1.2 «Αναβάθμιση κτιρίων και βελτίωση της ενεργειακής απόδοσης στον οικιακό κτιριακό τομέα» και την δράση 4.5.1.2 «Δράσεις βελτίωσης της ενεργειακής αποδοτικότητας στα αστικά κέντρα» του ΕΠ.

Επιπλέον υπάρχει συνέργεια και συμπληρωματικότητα με το Ε.Π. «Ανταγωνιστικότητα Επιχειρηματικότητα και Καινοτομία» στον ειδικό στόχο «Βελτίωση της ενεργειακής απόδοσης του οικιακού και δημόσιου κτιριακού αποθέματος» (3.4), με ενδεικτικές δράσεις την Ενεργειακή αναβάθμιση κατοικιών και την Ενεργειακή αναβάθμιση στα δημόσια κτίρια και με το Ε.Π. «Υποδομές Μεταφορών, Περιβάλλον & Αειφόρος Ανάπτυξη» στον ειδικό στόχο «Εξοικονόμηση ενέργειας στο Δημόσιο και ευρύτερο Δημόσιο Τομέα» (15), με ενδεικτικές δράσεις τις Ενεργειακές αναβαθμίσεις δημόσιων κτιρίων και την Παραγωγή ενέργειας από μονάδες ΣΗΘΥΑ ή με χρήση ΑΠΕ σε νοσοκομεία.

Σε ότι αφορά τη συνέργεια και συμπληρωματικότητα της εν λόγω δράσης με άλλους θεματικούς στόχους του Ε.Π., υπάρχει με τη δράση 3.3.1.1 «Εφαρμογή καινοτομιών σε υφιστάμενες τουριστικές μονάδες για την μετατροπή τους σε "φιλικές προς το περιβάλλον μονάδες" (Energy efficient buildings) με την μείωση του κόστους κατανάλωσης ενέργειας (πχ χρήση τεχνολογιών BEMS) και την απόκτηση οικολογικού σήματος (πχ Eco label), η οποία βρίσκεται στον θεματικό στόχο 3.

Δείκτες εκροής

Στον πίνακα που ακολουθεί αποτυπώνονται οι δείκτες εκροών που αφορούν την δράση

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Κωδικός δείκτη | Δείκτης | Μονάδα μέτρησης | Κατηγορία Περιφέρειας (κατά περίπτωση) | Τιμή-στόχος (2023) | | | Δείκτης πλαισίου επίδοσης (ΝΑΙ/ΟΧΙ) | Δείκτης RIS3 ΝΑΙ/ΟΧΙ |
| Άνδρες | Γυναίκες | Σύνολο |
| CO32 | Ενεργειακή απόδοση: Μείωση της ετήσιας κατανάλωσης πρωτογενούς ενέργειας των δημόσιων κτιρίων | kWh/έτος | Λιγότερο Ανεπτυγμένες Περιφέρειες |  |  | 2.200.000 | ΟΧΙ | ΟΧΙ |
| CO34 | Μείωση εκπομπών αερίων θερμοκηπίου: Εκτιμώμενη ετήσια μείωση των εκπομπών των αερίων θερμοκηπίου | Τόνοι ισοδυνάμουCO2 | Λιγότερο Ανεπτυγμένες Περιφέρειες |  |  | 545,6 | ΟΧΙ | ΟΧΙ |

Χρηματοδοτικό σχήμα

Στον πίνακα που ακολουθεί αναλύεται ο ενδεικτικός προϋπολογισμός της δράσης.

|  |  |
| --- | --- |
|  | Σύνολο Χώρας/ Κατηγορίες Περιφέρειας |
| Συνολικό Κόστος (α) | 5.500.000 |
| Δημόσια Δαπάνη (β) | 5.500.000 |
| Ενωσιακή Συνδρομή (γ) | 4.400.000 |
| Εθνική Συμμετοχή (δ) | 1.100.000 |
| Ιδιωτική Συμμετοχή (ε) | 0 |

Δυνητικοί δικαιούχοι

ΟΤΑ Α’ και Β’ Βαθμού, Δημόσιοι Φορείς (ΝΠΔΔ, ΝΠΙΔ, Φορείς Γενικής Κυβέρνησης σύμφωνα με το Μητρώο Φορέων Γενικής Κυβέρνησης της Ελληνικής Στατιστικής Αρχής)

Χρονοπρογραμματισμός εργασιών

Στον παρακάτω πίνακα αναλύονται οι ενέργειες που πρέπει να ληφθούν υπόψη προκειμένου να είναι δυνατή η έκδοση πρόσκλησης υποβολής προτάσεων για τη συγκεκριμένη δράση. Η εκπλήρωση της αιρεσιμότητας αφορά τα μέτρα που διασφαλίζουν την εφαρμογή ελάχιστων απαιτήσεων σχετικά με την ενεργειακή απόδοση των κτιρίων σύμφωνα με τα άρθρα 3, 4 και 5 της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου.

|  |  |
| --- | --- |
| Ενέργεια | Ημερομηνία |
| Εκπλήρωση αιρεσιμότητας | Ιούλιος 2017  (ΦΕΚ 2367/Β/12.07.2017) |
| Εκπλήρωση αυτοδέσμευσης | - |
| Διευθέτηση εκκρεμοτήτων δεικτών εκροής (Συμπλήρωση δελτίων ταυτότητας, Στοχοθέτηση νέων δεικτών & εισαγωγή τους στο ΟΠΣ) | Νοέμβριος 2018 |
| Επιλογή ΕΦΔ (αρ. 19, Ν. 4314/2014) | - |
| Έγκριση κριτηρίων αξιολόγησης και επιλογής πράξης | Νοέμβριος 2018 |
| Εκτιμώμενη ημερομηνία έκδοσης της πρόσκλησης | Δ τρίμηνο 2018 |